polyglot-tagger/wikipedia-language-snippets-filtered huggingface dataset:
ཉན་ཐོས་ཞི་བ་འཚོལ་རྣམས་ཀུན་ཤེས་ཉིད་ཀྱིས་ཉེར་ཞིར་ཁྲིད་མཛད་གང་ཡིན་དང་། །འགྲོ་ལ་ཕན་པར་བྱེད་རྣམས་ལམ་ཤེས་ཉིད་ཀྱིས་འཇིག་རྟེན་དོན་སྒྲུབ་མཛད་པ་གང་། །གང་དང་ཡང་དག་ལྡན་པས་ཐུབ་རྣམས་རྣམ་པ་ཀུན་ལྡན་སྣ་ཚོགས་འདི་གསུངས་པ། །ཉན་ཐོས་བྱང་ཆུབ་སེམས་དཔའི་ཚོགས་བཅས་སངས་རྒྱས་ཀྱི་ནི་ཡུམ་དེ་ལ་ཕྱག་འཚལ། །
རྣམ་པ་ཐམས་ཅད་མཁྱེན་ཉིད་ལམ། །སྟོན་པས་འདི་ལས་བཤད་པ་གང་། །གཞན་གྱིས་མྱོང་བ་མ་ཡིན་ཏེ། །ཆོས་སྤྱོད་བཅུ་ཡི་བདག་ཉིད་ཀྱི། །མདོ་དོན་དྲན་པ་ལ་བཞག་ནས། །བློ་དང་ལྡན་པས་མཐོང་འགྱུར་ཕྱིར། །བདེ་བླག་ཏུ་ནི་རྟོགས་པ་ཞེས། །བྱ་བ་རྩོམ་པའི་དགོས་པ་ཡིན། །ཤེས་རབ་ཕ་རོལ་ཕྱིན་པ་ནི། །དངོས་པོ་བརྒྱད་ཀྱིས་ཡང་དག་བཤད། །རྣམ་ཀུན་མཁྱེན་ཉིད་ལམ་ཤེས་ཉིད། །དེ་ནས་ཐམས་ཅད་ཤེས་པ་ཉིད། །རྣམ་ཀུན་མངོན་རྫོགས་རྟོགས་པ་དང་། །རྩེ་མོར་ཕྱིན་དང་མཐར་གྱིས་པ། །སྐད་ཅིག་གཅིག་མངོན་རྫོགས་བྱང་ཆུབ། །ཆོས་ཀྱི་སྐུ་དང་དེ་རྣམས་བརྒྱད། །
སྦྱིན་པ་ཤེས་རབ་བར་དག་དང་། །སངས་རྒྱས་ལ་སོགས་དྲན་དང་ཆོས། །དངོས་མེད་ངོ་བོ་ཉིད་ཀྱིས་དེ། །མཐར་གྱིས་པ་ཡི་བྱ་བར་བཞེད། །ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་ཅེས་བྱ་བ་ལས། མཐར་གྱིས་པའི་མངོན་པར་རྟོགས་པའི་སྐབས་ཏེ་དྲུག་པའོ།། །།
མཚན་ཉིད་དེ་ཡི་སྦྱོར་བ་དང་། །དེ་རབ་དེ་ཡི་གོ་རིམ་དང་། །དེ་མཐའ་དེ་ཡི་རྣམ་སྨིན་ནི། །དོན་བསྡུ་གཞན་ཏེ་རྣམ་པ་དྲུག །ཡུལ་ནི་རྣམ་པ་གསུམ་པོ་རྒྱུ། །སྦྱོར་བ་བཞི་ཡི་བདག་ཉིད་དང་། །ཆོས་སྐུ་འཕྲིན་ལས་འབྲས་བུ་ནི། །དོན་བསྡུས་གཞན་ཏེ་རྣམ་པ་གསུམ། །
ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་ཅེས་བྱ་བ། རྗེ་བཙུན་བྱམས་པ་མགོན་པོ་མཛད་པ་རྫོགས་སོ།། །།
རྒྱ་གར་གྱི་པཎྜི་ཏ་གོ་མི་འཆི་མེད་དང་། །ལོ་ཙཱ་བ་དགེ་སློང་བློ་ལྡན་ཤེས་རབ་ཀྱིས་བསྒྱུར་ཅིང་ཞུས་ཏེ་ལེགས་པར་གཏན་ལ་ཕབ་པའོ།། །།
དྲུག་པ། ཡུལ་མི་ཁྱིམ་མཚེས་ལ་ཕན་གདགས་པ་ནི། གནའ་བོའི་རྒན་རབས་ཚོའི་ངག་རྒྱུན་ལ། ཐག་རིང་གི་གཉེན་ཉེ་འབྲེལ་ལས། ཐག་ཉེ་བར་གནས་པའི་ཁྱིམ་མཚེས་དགྲ་བོ་ཡིན་ཡང་དགའ་ཟེར་བ་ལྟར་གྲོང་པ་ཁྱིམ་མཚེས་དང་ཉམ་ཆུང་ཀུན་ལ་གནོད་པ་མི་བྱེད་པར་ཕན་བདེ་སྒྲུབ་ཅི་ནུས་བྱེད་དགོས་པའི་དོན།
དགུ་པ། ཡ་རབས་ཀྱི་རྗེས་བསྙེག་ཅིང་ཕྱི་ཐག་རིང་བ་ནི། ཟས་གོས་སྟོབས་འབྱོར་གྱི་སླད་དུ་སྡིག་ཉེས་བསགས་པའི་སྐྱེ་བོ་ངན་པའི་རྗེས་སུ་མི་འབྲང་བར། ཡ་རབས་སྐྱེས་བུ་དམ་པ་རྣམས་ལ་མིག་ལྟོས་ཀྱིས་ཁོང་ཚོའི་རྗེས་སུ་བསྙེག་དགོས་པའི་དོན།
གཉིས་པ། དམ་པའི་ཆོས་བཙལ་ཞིང་བསྒྲུབ་པ་ནི། ཚེ་འདི་ཕྱིའི་ཕན་བདེ་སྒྲུབ་སླད་དགེ་སྡིག་སྤང་བླང་ཚུལ་བཞིན་ཤེས་པའི་སྒོ་ནས་སྐྱབས་འགྲོ་བྱེད་པ། གཉན་པོ་སྟོབས་བཞིའི་སྒོ་ནས་སྡིག་སྒྲིབ་སྦྱོང་བ་སོགས་ཆོས་བྱེད་ཀྱི་ལས་ལ་འཇུག་དགོས་པའི་དོན།
དང་པོ། ལྷ་དཀོན་མཆོག་གསུམ་ལ་མོས་གུས་བསྐྱེད་པ་ནི། དཀོན་མཆོག་གསུམ་ལ་སྲིད་ཞིའི་འཇིགས་པ་ལས་སྐྱོབ་པའི་ནུས་པ་ཡོད་པར་ཡིད་ཆེས་བརྟན་པོས། ཉིན་མཚན་དུས་དྲུག་ཏུ་ཕྱག་འཚལ་ཞིང་མཆོད་པ་ཕུལ་ཏེ་སྐྱབས་སུ་འགྲོ་དགོས་པའི་དོན།
བདུན་པ། བཀའ་དྲང་ཞིང་སེམས་བཟང་བ་ནི། མཆོག་གསུམ་དང༌། དཀར་ཕྱོགས་སྐྱོང་བའི་ལྷ། རང་གི་སེམས་བཅས་དཔང་དུ་བཙུགས་ནས་གཞན་གྱི་ཁར་མི་ཉན་པར། ཅི་བྱས་རང་ཚུགས་བརྟན་པོས་དྲང་པོ་དྲང་བཞག་གིས་བསྒྲུབ་པའི་བློ་སེམས་བཟང་པོ་དགོས་པའི་དོན།
བཞི་པ། ཡོན་ཏན་ཅན་ལ་ཞེ་མཐོང་ཡོད་པ་ནི། ལུང་རྟོགས་ཀྱི་ཡོན་ཏན་མངའ་བའི་སྐྱེ་བོ་རྣམས་སྐྱེ་བོ་བླུན་པོ་གཞན་ལས་ཕན་ཐོགས་ཆེ་བར་མཐོང་སྟེ་དམ་པ་དེ་དག་རང་གི་གོང་དུ་བཀུར་དགོས་པའི་དོན།
བརྒྱད་པ། ཉེ་དུ་མཛའ་བཤེས་ལ་གཞུང་རིང་བ་ནི། མཛའ་གྲོགས་གསར་པ་ལ་ཉེར་འགྲོགས་མི་སྔ་བར་སྔར་འདྲིས་ཆ་ཟབ་པའི་མཛའ་གྲོགས་རྙིང་པ་ཀུན་ལ་བློ་རྩེ་བརྟན་པོས་གཞུང་རིང་མཛད་དགོས་པའི་དོན།
ལྔ་པ། རིགས་མཐོ་བ་དང་རྒན་པར་བཀུར་བསྟི་ཆེ་བ་ནི། རང་ལས་རིགས་དང་ན་ཚོད་མཐོ་བ། ཐོས་རྒྱ་ཆེ་བ། བསླབ་པ་རྒན་པ་རྣམས་ལ་བསྙེན་བཀུར་དང་གུས་ཞབས་བྱེད་དགོས་པའི་དོན།
གསུམ་པ། ཕ་མ་ལ་དྲིན་ལན་འཇལ་བ་ནི། ཚེ་འདིའི་རྟེན་བཟང་སྦྱིན་མཁན་གྱི་ཕ་མ་ལ་དྲིན་གཟོ་དང་གུས་བཀུར། ཞབས་ཏོག་བཅས་བསྒྲུབ་སྟེ་དྲིན་ལན་འཇལ་དགོས་པའི་དོན།
ྃ༔ ཟབ་ཆོས་ཞི་ཁྲོ་དགོངས་པ་རང་གྲོལ་ལས། བཀའ་སྲུང་དམ་ཅན་སྡེ་བདུན་གྱི་ཕྲིན་ལས་ཆོས་སྐྱོང་ཀུན་འདུས་དགྲ་བགེགས་གདུག་པ་རང་གྲོལ་གྱི་ལས་བྱང་ཆུང་བ་བཞུགས་སོ།།
སངས་རྒྱས་བཅོམ་ལྡན་འདས་ཤཱཀྱ་ཐུབ་པའི་མཛད་ཆེན་རྣམ་པར་ཐར་པ་པདྨ་དཀར་པོའི་ཕྲེང་བ་ཞེས་བྱ་བ་བཞུགས་སོ།། རྩོམ་པ་པོ། ཡེ་ཤེས་རྒྱ་མཚོ།
དག་ཐེར་ལེགས་སྒྲིག་བྱས་རྗེས་ད་རུང་ཡག་ཏུ་མི་གྱུར་པ་དང་། གྲྭ་བཙུན་ཡང་བསྐྱར་ དགོན་པའི་ཕྱིར་འགྲོ་ནས་ཟིང་ཆ་བསླངས་པའི་དགོན་པའི་དོ་དམ་ཨུ་ལྷན་གྱི་འགན་འཁྲི་ལ་རྩད་གཅོད་བྱེད་པ་དང་། གོ་རིམ་ལྟར་བཅའ་ཁྲིམས་ལ་བརྟེན་ནས་ཆོས་ལུགས་བྱེད་སྒོ་སྤེལ་སའི་མིང་ཐོ་ཐོག་ནས་མེད་པར་བཟོས་ནས་དགོན་པའི་སྒོ་རྒྱག་དགོས།
དགོན་པའི་དོ་དམ་ཨུ་ལྷན་གྱི་གྲུབ་མི་ཐད་ཀར་ཟིང་ཆ་བསླངས་པའི་དོན་རྐྱེན་ནང་ཞུགས་མཁན་དེ་དུས་ཐོག་ཏུ་ལེགས་སྒྲིག་བྱ་རྒྱུ་ཡིན། གནད་དོན་མངོན་གསལ་དོད་པོ་ཡིན་པ་དང་ཡང་ན་གནས་སྐབས་འོས་མི་མེད་པའི་དགོན་པ་ལ་ཡུལ་དེ་གའི་སྲིད་གཞུང་གིས་ཐད་ཀར་མི་སྣ་མངགས་ནས་དོ་དམ་བྱེད་བཅུག་པ། དག་ཐེར་ལེགས་སྒྲིག་བྱེད་པའི་དུས་རིམ་ནང་དགོན་པའི་ནོར་དོན་བསྡམས་བཅད་བྱེད་པ་དང་བདག་གཉེར་གྱི་བྱེད་སྒོ་ཚང་མ་བྱེད་ མཚམས་འཇོག་བཅུག་པ་ཡིན།
ཟིང་ཆ་བསླངས་པའི་དགོན་པའི་གྲྭ་བཙུན་ལ་ཡང་བསྐྱར་ཐོ་འགོད་བྱེད་པ་དང་། གྲྭ་ཤག་ལ་ གཅིག་འགྱུར་གྱི་སྒོ་གྲངས་འབྲི་བ། ཟིང་ཆ་སློང་བའི་སྤྱོད་ངན་ནང་ཞུགས་པའི་མི་ གྲངས་དང་དགོན་པ་ནས་ཕྱིར་གཙང་འབུད་བྱས་པའི་མི་གྲངས་ལྟར་དགོན་པ་དེའི་གྲྭ་ བཙུན་གྱི་གཏན་འཁེལ་མི་གྲངས་ཉུང་འཕྲི་གཏོང་དགོས། སེམས་ཐག་གཙང་བཅད་ཀྱིས་ཁ་ བྲལ་གྱི་གཏམ་བཤད་པ་དང་། ལྐོག་ཏུ་ཟིང་ཆ་སློང་བར་རོགས་སྐྱོར་བྱེད་པ་དང་ཞུགས་ པ། སློབ་གསོ་དང་དོ་དམ་ལ་བརྩི་སྲུང་གཏན་ནས་མི་བྱེད་པ་བཅས་ཀྱི་གྲྭ་བཙུན་དགོན་པ་ནས་གཙང་འབུད་བྱེད་དགོས།
རི་བོ་མཐོན་པོ་རླུང་གིས་སྤུར་ཡང་སྲིད༎ རྒྱ་མཚོ་ཆེན་པོ་མེ་ཡིས་འཚིགས་ཀྱང་རུང༌༎ ཆོལ་གསུམ་བོད་རིགས་སྤུན་ཟླ་མི་དམངས་ཚོ༎ གཅིག་སྒྲིལ་ནུས་པ་སུས་ཀྱང་གཏོར་ནུས་མིན༎
ཉེས་པ་ཚབས་ཆེན་ཡིན་ཞིང་། རྣམ་འགྱུར་ངན་རེངས་ཡིན་པའི་གྲྭ་བཙུན་ལ་བསླབ་བྱ་གཏོང་བའི་ཁ་བརྡ་ནན་པོ་བྱེད་པ་དང་། ཐ་ཚིག་སྒྲོག་པ། ཆོས་ལུགས་ལས་སྒྲུབ་ཀྱི་ཐོབ་ཐང་ མེད་པ་བཟོས་ནས་དགོན་པའི་ཕྱིར་འབུད་པ། གཅིག་བསྡུས་ཀྱིས་དོ་དམ་དང་ཚོད་ འཛིན། སློབ་གསོ་བཅས་བྱ་རྒྱ་ཡིན།
ཕྱི་ལོ་ ༢༠༠༨ ཟླ་ ༧ ཚེས་ཤར་ཙམ་ལ་དཀར་མཛེས་ལྷོ་པ་ཤང༌། གྲོང་གཞུང་ནང་གྲོང་ནས་ཡིན་པ་དཀར་མཛེས་དགོན་གྱི་དགེ་བསྐོས་དངོས་གྲུབ་ཕུན་ཚོགས་ལ་རྒྱ་གཞུང་ནས། ཕྱི་ལོ་ ༢༠༠༨ ཟླ་ ༣ ཚེས་ ༡༤ ནས་བོད་ཀྱི་ས་ཁུལ་ཡོངས་ལ་རྒྱ་གཞུང་ནས་ཁྲག་དྲི་བྲོ་བའི་སྡུག་སྦྱོར་བྱས་པ་རྣམས་ལ་འདུས་ཚོགས་སུ་ཐུགས་སྨོན་སྐྱབས་འཇུག་ཞུས་པ་དང༌། སྨོན་ལམ་སོགས་ཞལ་རིམ་སྒྲུབ་བཅུག་པ་སོགས་ཀྱི་ནག་ཉེས་བཙུགས་ཏེ་དགེ་བསྐོས་ཀྱི་ལས་དུས་མ་རྫོགས་གོང་དུ་རྒྱ་དམར་ལས་དོན་རུ་ཁག་ནས་བཙན་ཤེད་ཀྱིས་ལས་གནས་ནས་ཕྱིར་འབུད་བཏང་བའི་གནས་ཚུལ་བྱུང་འདུག
དཀར་མཛེས་བོད་རིགས་རང་སྐྱོང་ཁུལ་མི་དམངས་སྲིད་གཞུང་གི་ཟིང་ཆ་བསླངས་པའི་དགོན་པ་དང་གྲྭ་བཙུན་ལ་ཐག་གཅོད་ནན་པོ་བྱ་རྒྱུའི་སྐོར་གྱི་གཏན་འབེབས༽དེ་ཁུལ་མི་དམངས་སྲིད་གཞུང་གི་རྒྱུན་ལས་ཡུ་ལྷན་གྱི་གྲོས་ཚོགས་ཐེངས་གསུམ་པའི་ཐོག་གྲོས་འཆམས་བྱུང་ནས་ད་ལྟ་ཁྱབ་བསྒྲགས་བྱས་པ་ཡིན། ཁྱབ་བསྒྲགས་བྱས་པའི་ཉིན་ནས་བཟུང་ལག་ལེན་བསྟར་དགོས།
སྤྱི་ ཚོགས་བརྟན་བརླིང་དང་སྤྱི་ཚོགས་རིང་ལུགས་ཀྱི་ཁྲིམས་སྲོལ། མི་དམངས་མང་ཚོགས་ ཀྱི་རྩ་བའི་ཁེ་ཕན་བཅས་ལ་སྲུང་སྐྱོང་བྱེད་ཆེད། སེམས་ཐག་གཙང་བཅད་ཀྱིས་དགོན་པའི་གྲྭ་བཙུན་གྱིས་ལོག་སྤྱོད་ཀྱི་ཁ་གཡང་འབོད་པ་དང་ལོག་སྤྱོད་ཀྱི་བསྒྲགས་ ཡིག་འགྲེམ་སྤེལ། “གངས་སེང་དར་ཆ་”སྒྲེང་ བ་དང་འགྲེལ་བ། ཁྲིམས་འགལ་རྔམ་སྟོན་ཁྲོམ་སྐོར་སོགས་མི་རིགས་ཁ་བྲལ་ལ་ངན་སྐུལ་བྱེད་པའི་ཁྲིམས་འགལ་གྱི་བྱེད་སྒོའི་ནང་ཞུགས་མཁན་ལ་ཐག་གཅོད་བྱ་རྒྱུའི་གཏན་འབེབས་བྱས་པ་གཤམ་གསལ།
ཉེས་པ་ཆུང་ཙམ་དང་ནོར་འཁྲུལ་ངོས་ལེན་གྱི་རྣམ་འགྱུར་ཡག་ཙམ་ཡིན་པ། ཁས་ལེན་ཞུ་ཡིག་ བཞག་མཁན་བཅས་ཀྱི་གྲྭ་བཙུན་ཡིན་ན། དེ་ཁྱིམ་བདག་གིས་འགན་ལེན་བྱས་པར་མ་ཟད་ཁྱིམ་ནང་ཁྲིད་ནས་དོ་དམ་དང་སློབ་གསོ་ནན་པོ་བྱེད་བཅུག་པ། ཉེས་པ་ཅུང་ཚབས་ཆེན་ཡིན་ཞིང་ནོར་འཁྲུལ་ངོས་ལེན་གྱི་རྣམ་འགྱུར་ཡག་པའི་གྲྭ་བཙུན་ ཡིན་ན། དེ་ལ་སློབ་གསོ་ནན་པོ་བྱས་ནས། ལྷག་བསམ་རྣམ་དག་གི་འགྱོད་བཤགས་བྱེད་པ་ དང་རང་འགུལ་གྱིས་གནད་དོན་བཤད་པ། ཁས་ལེན་ཞུ་ཡིག་བཞག་པ་བཅས་མ་བྱས་སྔོན་ལ་གཅིག་བསྡུས་ཀྱི་དོ་དམ་དང་ཚོད་འཛིན། སློབ་གསོ་བཅས་བྱ་རྒྱུ་ཡིན།
ཕྱི་ལོ་ ༢༠༠༨ ཟླ་ ༣ ཚེས་མ་ངེས་པ་ཞིག་ལ་དཀར་མཛེས་རྡོག་ཐོག་དགོན་གྱི་གྲྭ་འཆི་མེད་མགོན་པོ་ལ། ཕྱི་ལོ་ ༢༠༠༨ ཟླ་ ༣ པའི་ཟླ་དཀྱིལ་ཙམ་ལ་མི་ཉག་ལྷ་སྒང་དུ་རྡོག་ཐོག་དགོན་གྱི་གྲྭ་ཤེས་རབ་བཟང་པོ་དང་མཉམ་དུ་བོད་ཀྱི་རྒྱལ་དར་བྲིས་པའི་ཉེས་མིང་འོག་འཛིན་བཟུང་གིས་ཟླ་བ་དྲུག་ཙམ་གྱི་རིང་དར་རྩེ་མདོར་བཙོན་ཁང་དུ་བཀག་ཉར་གྱི་སྡུག་སྦྱོར་ཚད་མེད་མྱོང་དགོས་བྱུང་རྗེས་ཕྱི་ཟླ་ ༩ པ་ནང་གློད་གྲོལ་ཐོབ་ཡོད་འདུག། ཁོང་ནི་དཀར་མཛེས་ཀཿབྲག་ཤང༌། རྡོག་ཐོག་གྲོང་དུ་ཕ་ནོར་བཟང་དང༌། མ་སྤེན་ཕྲུག་སྒྲོན་མ་གཉིས་སུ་ཕྱི་ལོ་ ༡༩༨༧ ལོ་ཡས་མས་ཤིག་ལ་སྐྱེས་ཤིང་ད་སྐབས་རང་ལོ་ ༢༢ ཙམ་ཡིན་འདུག།
ཕྱི་ལོ་ ༢༠༠༨ ཟླ་ ༦ ཚེས་མ་ངེས་པ་ཞིག་ལ་དཀར་མཛེས་ཨ་བདེ་འབྲོག་སྡེ་ནས་མི་སྐྱ་སྐུ་སྐུ་ཟེར་བ་ཞིག་གིས་མི་མང་འདུ་འཛོམས་སར་བོད་ཆབ་སྲིད་སྐོར་གྱི་སྐད་ཆ་འདྲ་མིན་བཤད་པའི་ཉེས་འཛུགས་འོག་དཀར་མཛེས་རྫོང་ཐོག་ནས་འཛིན་བཟུང་གིས་བཙོན་འཇུག་བྱས་ཏེ། ཟླ་བ་གཉིས་ཙམ་གྱི་རིང་སྡུག་སྦྱོར་ཚད་མེད་མྱོང་དགོས་བྱུང་མཐར། དཀར་མཛེས་བཙོན་ཁང་ཞིག་ནས་གློད་གྲོལ་ཐོབ་ཡོད་འདུག། ཁོང་ནི་དཀར་མཛེས་ཤར་ཕྱོགས་ཤང༌། ཨ་བདེ་འབྲོག་སྡེ་ནས་༼ཨ་རྩུང་༽ཤང་གི་ཕ་ཚེ་ལུ་ལགས་ཀྱི་བུ་རུ་ཕྱི་ལོ་ ༡༩༦༦ ལོ་ཡས་མས་ཤིག་ལ་སྐྱེས་ཤིང་ད་སྐབས་རང་ལོ་ ༤༣ ཙམ་ཡིན་འདུག
ཕྱི་ལོ་ ༢༠༠༨ ཟླ་ ༣ ཚེས་ ༢༩ ཉིན་ཉག་རོང་རྫོང་ར་ལུང་ཤང་ཁོངས་སུ་ཡོད་པའི་ཞི་བ་ལྷ་ཐིམ་དགོན་གྱི་ཡན་ལག་ཉག་སྟོད་ཟླ་འོད་ཞི་བ་དགོན་པར་རྒྱལ་གཅེས་རིང་ལུགས་ཀྱི་སློབ་གསོའི་ལས་འགུལ་སྤེལ་སྐབས་དགེ་འདུན་པ་ཚོས་ བྱབྱ བོད་རང་བཙན་ཡིན། ྋགོང་ས་མཆོག་བོད་དུ་ཕེབས་དགོས་ཀྱིན་ཡོད། བྱབྱ ཅེས་སོགས་ཀྱི་སྐད་འབོད་བྱས་སྐབས། འཕྲལ་དུ་དམག་མི་ ༢༠༠ ཙམ་དགོན་པའི་ནང་ཡོང་སྟེ་དམ་བསྒྲགས་ཤུགས་ཆེར་བྱས་འདུག་ཀྱང་སྐབས་དེར་འཛིན་བཟུང་བྱས་པ་སོགས་ཀྱི་གནས་ཚུལ་གང་ཡང་བྱུང་མི་འདུག། དགོན་དེར་ཁྱོན་དགེ་འདུན་ཞལ་གྲངས་ ༡༦༠། ཙམ་ཡོད་འདུག།
ཕྱི་ལོ་ ༢༠༠༨ ཟླ་ ༧ ཚེས་ ༢༢ ཉིན་བྲག་མགོ་དགོན་དུ་རྒྱ་གཞུང་ནས་བཀོད་སྒྲིག་གསར་པ་བྱས་ཏེ་དགོན་པའི་མཁན་པོ་དང་ཁྲི་པ་སོགས་ལ་རྫོང་དང་ཤང་གི་མཐོ་རིམ་ལས་བྱེད་པས་ལྟ་སྐུལ་དང་སློབ་གསོ་བྱ་རྒྱུ་དང༌། གྲྭ་མང་ལ་བོད་རིགས་ལས་བྱེད་ ༡༢༠ ཙམ་གྱིས་རྒྱུན་དུ་བལྟ་སྐུལ་དང་སློབ་གསོ་བྱ་རྒྱུ། གལ་ཏེ་གྲྭ་པས་སློབ་གསོར་དང་ལེན་མ་བྱས་པའམ་ཞི་རྒོལ་གྱི་ནང་དུ་ཞུགས་ཚེ། འགན་ཁུར་མཁན་ལས་བྱེད་པ་སུ་ཡིན་གནས་དབྱུང་གཏོང་རྒྱུའི་གཏན་འབེབས་བྱས་ཏེ་བོད་རིགས་ལས་བྱེད་པ་དང་དགེ་འདུན་པ་གཉིས་ཀར་དཀའ་ངལ་ཆེན་པོ་འཕྲད་བཞིན་ཡོད་འདུག
ཕྱི་ལོ་ ༢༠༠༨ ཟླ་ ༦ ཚེས་ ༢༩ ཉིན་བྲག་མགོ་ཁུལ་དུ་རྒྱ་གཞུང་ནས་མི་མང་མགོ་སྐོར་གྱིས་ཤོག་ལྷེབ་སྟོང་པའི་ཐོག་ཏུ་མིང་རྟགས་འགོད་འཇུག་པ་སོགས་མིང་རྟགས་བསྡུ་རུབ་ཀྱི་ལས་འགུལ་ཞིག་སྤེལ་འགོ་ཐེངས་མང་བཙུགས་ཡོད་འདུག་མོད་ལས་འགུལ་རྣམས་ལག་བསྟར་བྱ་ཐུབ་མི་འདུག བར་ལམ་དགོན་པའི་སློབ་གྲྭ་སྒོ་རྒྱག་དགོས་བྱུང་བ་དང༌། དགོན་ཁག་ཉེར་གཅིག་གིས་ལོ་ལྟར་རེས་མོས་བྱས་ཏེ་འཇང་དགུན་ཆོས་འཚོགས་བཞིན་ཡོད་པ་ལྟར་ད་ལོར་བྲག་མགོ་དགོན་དུ་འཚོགས་རེས་ཁེལ་ཡོད་ཀྱང་བཀག་སྡོམ་གྱིས་ཚོགས་མ་བཅུག་པ་སོགས་ཀྱི་གནས་ཚུལ་བྱུང༌།
ཕྱི་ལོ་ ༢༠༠༨ ཟླ་ ༤ ཚེས་ ༢༢ ཉིན་སླར་ཡང་ལྕོག་རི་ས་གནས་ཀྱི་གྲོང་སྡེ་ཁག་ཏུ་རྫོང་འབྲེལ་ཡོད་ལས་ཁུངས་ནས་ལས་བྱེད་མང་དག་ཅིག་ཡོང་སྟེ་ཤོག་བུ་སྟོང་པའི་སྟེང་དུ་ས་རྟགས་བསྡུ་རུབ་ཀྱི་ལས་འགུལ་ཞིག་སྤེལ་འདུག་པ་དང༌། གལ་ཏེ་ཤོག་བུ་དེའི་སྟེང་དུ་ས་རྟགས་བཀོད་ཚེ་ཕྲུ་གུ་སློབ་ཡོན་སྤྲོད་དགོས་རིགས་ལ་རྒྱ་གཞུང་ནས་རོགས་རམ་དང་དངུལ་སྤྲོད་རྒྱུ་ཡིན་ལུགས་སོགས་བཤད་དེ། ཐབས་ཤེས་སྣ་ཚོགས་བརྒྱུད་ནས་མང་ཚོགས་རྣམས་མགོ་སྐོར་གཏོང་རྩིས་བྱས་ཀྱང་ལས་དོན་དེ་ལེགས་གྲུབ་མ་བྱུང་བ་སོགས་ཀྱི་གནས་ཚུལ་བྱུང༌།
ཕྱི་ལོ་ ༢༠༠༨ ཟླ་ ༦ ཚེས་ ༩ ཉིན་དཀར་མཛེས་དབྱངས་ཅན་མཁའ་འགྲོ་ལ། རྒྱ་དམར་ཉེན་རྟོག་པས་ཕྱི་རྒྱལ་ཁག་ཏུ་གནས་ཚུལ་མཁོ་སྤྲོད་བྱེད་མཁན་གྱི་ནག་ཉེས་བཙུགས་ཏེ་རང་ཁྱིམ་ནས་འཛིན་བཟུང་བྱས་ཏེ། ཟླ་བ་ ༥ ལྷག་ཙམ་གྱི་རིང་བཙོན་འོག་ཏུ་མི་སྤྱོད་ལས་འདས་པའི་མནར་གཅོད་མྱོང་དགོས་བྱུང་མཐར། དཀར་མཛེས་བཙོན་ཁང་ནས་གློད་གྲོལ་ཐོབ་ཡོད་འདུག མོ་ནི་དཀར་མཛེས་གསེར་ཆུ་ཤང༌། རྫོང་པ་གྲོང་ཚོ་ནས་ཕ་བློ་བཟང་དང༌། མ་རིན་ཆེན་ལྷ་མོ་གཉིས་སུ་ཕྱི་ལོ་ ༡༩༧༤ ལོར་སྐྱེས་ཤིང་ད་སྐབས་རང་ལོ་ ༣༥ ཡིན་འདུག
ཕྱི་ལོ་ ༢༠༠༨ ཟླ་ ༣ ཚེས་ ༣༠ ཉིན་ཉག་རོང་རྫོང་ཁོངས་ར་ལུང་ཤང་ཁོངས་སུ་ཡོད་པའི་ཞི་བ་ལྷ་ཐིམ་དགོན་པའི་དགེ་འདུན་པ་ཚོས་ངོ་རྒོལ་བྱེད་བཞིན་རྫོང་ཕྱོགས་སུ་བསྐྱོད་སྐབས་དམག་མིས་བཀག་འགོག་བྱས་ཏེ་དགེ་འདུན་པ་ཚོ་དགོན་པར་ཕྱིར་ལོག་བཏང་འདུག་ལ། དགོན་པའི་མཐའ་ཡོངས་སུ་དམག་མིས་བསྐོར་བར་ཡུལ་མི་ཚོས་གནས་སྟངས་དེ་མུར་གནས་ཚེ་རྫོང་ཐོག་ཏུ་སྐད་འབོད་ཤུགས་ཆེ་བྱེད་རྒྱུའི་ཞུ་ཡིག་ཞིག་རྫོང་འབྲེལ་ཡོད་ལས་ཁུངས་སུ་ཕུལ་ཡོད་འདུག།
ཕྱི་ལོ་ ༢༠༠༨ ཟླ་ ༤ ཚེས་ ༢༤ ཉིན་ཉག་སྟོད་ཞི་བ་དགོན་དུ་རྒྱ་མིའི་ལས་དོན་རུ་ཁག་སླེབས་ཏེ་ཁ་སྔོན་སྐད་འབོད་བྱེད་མཁན་གྱི་མི་སུ་ཡིན་རྩད་གཅོད་དང༌། དགོན་པའི་སྟེང་དུ་རྒྱ་མིའི་དར་དམར་བསྒྲེང་འཛུགས་བྱེད་དགོས་པས་དེའི་འགན་གཙོ་བོ་གྲྭ་པ་རྒན་པ་གསུམ་གྱི་འཁུར་དགོས་སྐོར་གྱི་བཙན་བཀའ་གཏོང་སྐབས། གྲྭ་མང་ནས་མི་རྩིས་སྤྲོད་དང་བཙན་བཀའ་དང་ལེན་མ་བྱས་པར་རྒྱ་གཞུང་ལ་ཞི་རྒོལ་གྱི་འབོད་ཚིག་བསྒྲོགས་པའི་གནས་ཚུལ་བྱུང༌།
ཕྱི་ལོ་ ༢༠༠༨ ཟླ་ ༦ ཚེས་ ༢༣ ཉིན་དཀར་མཛེས་རྫོང་ཁོངས་བེ་རི་དགོན་པའི་ཉེ་འདབས་བེ་རི་མན་ཉེ་མདའ་གྲོང་ཚོ་སོགས་སུ་དཀར་མཛེས་རྫོང་གི་ལས་དོན་རུ་ཁག་ནས་རྒྱལ་གཅེས་རིང་ལུགས་སློབ་གསོའི་ལས་འགུལ་སྤེལ་རྒྱུའི་ཆེད་དུ། གྲོང་ཚོ་སོ་སོའི་ནང་བསྐོར་བསྐྱོད་ཀྱིས་ད་དུང་མུ་མཐུད་དེ་ལྟར་ངོ་རྒོལ་བྱེད་མཁན་བྱུང་ཚེ་གཅིག་ལངས་ན་གཅིག་དང༌། གཉིས་ལངས་ན་གཉིས་གསོད་རྒྱུ་ཡིན་ཟེར་བ་སོགས་ཀྱིས་སྡིག་ར་སྐུལ་བའི་གནས་ཚུལ་བྱུང༌།
ཕྱི་ལོ་ ༢༠༠༨ ཟླ་ ༧ ཚེས་ ༩ ཉིན་སྟོང་འཁོར་ས་གནས་སུ་དེ་སྔ་ནས་གཏན་སྡོད་བྱས་པའི་དམག་མི་རྣམས་ཀྱིས་བོད་མི་ལམ་འགྲུལ་བ་རྣམས་རེར་བཞིན་བཀག་སྡོམ་གྱིས་ལག་འཁྱེར་སོགས་ཞིབ་བཤེར་བཏང་བ་མ་ཟད། ཞིབ་བཤེར་བྱས་པའི་ཅ་དངོས་རྣམས་གང་བྱུང་གིས་འཕྲོག་བཅོམ་བྱས་པ་དང༌། དེ་དག་རྩིས་སྤྲོད་མ་བྱས་ན་ནག་ཉེས་ཡོད་མེད་ལ་མ་ལྟོས་པ་འཇུ་བཟུང་གིས་བཀག་ཉར་བྱས་ཏེ་རྩུབ་སྤྱོད་ཀྱི་བྱ་ཐབས་ལག་བསྟར་བྱས་པ་སོགས་ཀྱི་གནས་ཚུལ་བྱུང༌།
ཕྱི་ལོ་ ༢༠༠༨ ཟླ་ ༥ ཚེས་ ༢ ཉིན་བྲག་མགོ་ནས་དཔོན་རིགས་མཐོ་གྲས་ཀྱི་བུ་ཕྲུག་མཐོ་འབྲིང་སློབ་མ་བུ་གཉིས་དང༌། བུ་མོ་གཉིས་བཅས་ན་གཞོན་བཞིས་རྒྱ་གཞུང་ལ་ངོ་རྒོལ་གྱི་འབོད་ཚིག་འདྲ་མིན་སྒྲོག་བཞིན་ཞི་རྒོལ་བྱས་པར་བརྟེན། རྒྱ་དམར་ཉེན་རྟོག་པས་ཉེས་རྡུང་ཚད་མེད་གཏོང་བཞིན་འཛིན་བཟུང་གིས་བཙོན་འཇུག་བྱས་པ་སོགས་ཀྱི་གནས་ཚུལ་བྱུང་འདུག་ནའང་ཞིབ་ཕྲའི་གནས་ཚུལ་གསལ་པོར་མ་བྱུང༌།
ཕྱི་ལོ་ ༢༠༠༨ ཟླ་ ༦ ཚེས་ ༢༧ ཉིན་གྱི་ཕྱི་དྲོ་ཕྱག་ཚོད་ ༤ ཡས་མས་ཤིག་ལ་བྲག་མགོ་རྦ་དག་བསམ་གཏན་ཆོས་གླིང་དགོན་གྱི་བཙུན་མ་རྣམས་ལ་རྒྱལ་གཅེས་ཆོས་གཅེས་ཀྱི་ལས་འགུལ་སྤེལ་སྐབས་དང་ལེན་མ་བྱས་པར་བརྟེན། དགོན་དེའི་དཀོན་གཉེར་གཅིག་མ་གཏོགས་གཞན་བཙུན་མ་ཡོངས་རྫོགས་རེར་བཞིན་ཐོ་འགོད་བྱས་ཏེ། སོ་སོའི་ནང་མི་ལ་རྩིས་སྤྲོད་ཀྱིས་དགོན་པ་ནས་ཕྱིར་ཕུད་བྱས་པའི་གནས་ཚུལ་བྱུང་འདུག
ཕྱི་ལོ་ ༢༠༠༨ ཟླ་ ༤ ཚེས་ ༦ ཉིན་སླར་ཡང་སྟོང་འཁོར་ཟླ་ཉི་གཉིས་ཀྱི་གྲོང་སྡེ་གང་སར་རྒྱ་དམར་ནས་ཏཱ་ལའི་རུ་ཚོགས་སོགས་ཕྱི་རྒྱལ་ཁག་ཏུ་ཁ་པར་སོགས་བརྒྱུད་ལམ་འདྲ་མིན་གྱིས་འབྲེལ་བ་བྱེད་མཁན་སུ་ཡིས་ཤེས་རྟོགས་བྱུང་ཚེ་རྒྱ་གཞུང་ལ་རྩིས་སྤྲོད་ན་རྒྱ་སྒོར་ཁྲི་ ༢ ནས་ ༨ བར་གྱི་བྱ་དགའ་སྟེར་རྒྱུ་ཡིན་པའི་ཡིག་ཆ་སྦྱར་འགྲེམས་བྱས་ཡོད་འདུག
ཕྱི་ལོ་ ༢༠༠༨ ཟླ་ ༣ ཚེས་ ༢༦ ཉིན་བྲག་མགོ་དགོན་རྒྱ་དམག་གིས་མཐའ་བསྐོར་ཏེ་དམ་བསྒྲགས་ཤིན་ཏུ་ཆེན་པོ་བྱས་ཏེ་ཚེས་ ༢༥ ཉིན་བྱུང་བའི་ཞི་རྒོལ་གྱི་ལས་འགུལ་སྣེ་ཁྲིད་མཁན་སུ་ཡིན་མིན་བརྩད་ཞིབ་དང༌། ལམ་འགྲུལ་པར་ཡང་བསྔོགས་བཤེར་དང་བཀག་འགོག་བྱས་པའི་གནས་ཚུལ་རྣམས་༼བོད་གཞུང་མང་ཛ་དྲག་ལས་འགུལ་ཚོགས་ཆུང་༽གི་དེབ་དུ་བཀོད་འདུག
ཕྱི་ལོ་ ༢༠༠༨ ཟླ་ ༥ ཚེས་ ༡༨ ཉིན་གྱི་ཞོགས་པ་ཕྱག་ཚོད་ ༤ དང་ཕྱེད་ཙམ་ལ་རྒྱ་དམར་དྲག་ཆས་ཉེན་རྟོག་པས་དཀར་མཛེས་སྤང་རི་སྣ་བཙུན་དགོན་གྱི་དགོན་བདག་ཕུར་བུ་ཚེ་རིང་རིན་པོ་ཆེ་མཆོག་གི་གཟིམ་ཆུང་གི་མཐར་བསྐོར་ནས་རིན་པོ་ཆེ་མཆོག་ལ་ཉེས་འཛུགས་འདྲ་མིན་བྱས་ཏེ་འཇུ་བཟུང་གིས་བཙན་ཁྲིད་བྱས་པ་སོགས་ཀྱི་གནས་ཚུལ་བྱུང༌།
ཕྱི་ལོ་ ༢༠༠༨ ཟླ་ ༣ ཚེས་ ༢༨ ཉིན་ཉག་རོང་རྫོང་ཁུལ་གྱི་ཤང་ཁག་གཅིག་ནང་ བྱབྱ བོད་ལ་རང་དབང་རང་བཙན་དགོས། ྋརྒྱལ་བ་ཡིད་གཞིན་ནོར་བུ་སྐུ་ཚེ་ཁྲི་ལོ་བརྟན་པར་ཤོག བྱབྱ ཅེས་སོགས་ཀྱི་ནང་དོན་འཁོད་བའི་ཡིག་ཆ་མང་པོ་སྦྱར་འགྲེམས་བྱས་པ་དང༌། དེ་བཞིན་རྡོ་ལེབ་སྟེང་དུའང་གོང་གསལ་ལྟར་བྲིས་པ་སོགས་ཀྱི་གནས་ཚུལ་བྱུང༌།
ཕྱི་ལོ་ ༢༠༠༨ ཟླ་ ༦ ཚེས་ ༡༩ ཉིན་བེ་རི་དགོན་དུ་རྒྱ་གཞུང་ནས་རྒྱལ་གཅེས་རིང་ལུགས་ཀྱི་སློབ་གསོའི་ལས་འགུལ་སྤེལ་ཆེད་ལས་དོན་རུ་ཁག་ཡོང་སྐབས། དགེ་འདུན་པས་ངོ་རྒོལ་གྱི་རྣམ་འགྱུར་བསྟན་པར་བརྟེན་ལས་དོན་ལམ་ལྷོང་མ་ཡོང་བར་ཕྱིར་ལོག་བྱ་དགོས་བྱུང་པའི་གནས་ཚུལ་བྱུང༌།
ཕྱི་ལོ་ ༢༠༠༨ ཟླ་ ༦ ཚེས་ ༥ ཉིན་བྲག་མགོ་རྫོང་ཐོག་ཏུ་བོད་མི་ཞིག་གིས་སྦག་སྦག་ཐོག་ནས་རླུང་རྟ་དང་མཉམ་བསྲེས་ཀྱིས་བོད་དོན་སྐོར་གྱི་ཡིག་ཆ་མང་པོ་བཀྲམ་སྟེ་ཞི་རྒོལ་བྱས་པའི་གནས་ཚུལ་བྱུང་འདུག་ནའང༌། ཁོང་སུ་ཡིན་མིན་སོགས་ཀྱི་གནས་ཚུལ་ཁ་གསལ་མ་བྱུང༌།
ཕྱི་ལོ་ ༢༠༠༨ ཟླ་ ༦ ཚེས་ ༡༥ ཉིན་སླར་ཡང་བོད་མི་ཞིག་ནས་དཀར་མཛེས་རྫོང་ཐོག་ཏུ་རྒྱ་གཞུང་ལ་ཞི་རྒོལ་བྱས་འདུག་རུང་ཁོང་གྲོང་སྡེ་གང་ནས་ཡིན་མིན་དང༌། འཛིན་བཟུང་བྱས་ཡོད་མེད་སོགས་ཀྱི་གནས་ཚུལ་གསལ་པོར་མ་བྱུང༌།
སྤྱི་ཟླ་བཅུ་གཉིས་པའི་ཞི་བའི་འོས་ལངས་ཆེན་མོ། ན་ཆུང་བྱིས་པའི་སློབ་གྲྭའི་རྒྱ་སྒོ་བསྡོམས༎ བགྲེས་སོང་རྒན་ཁོག་རྩིས་མེད་རྡོག་རོལ་གཏོང༌༎ ཕྱི་ལོ་ ༢༠༠༨ ཟླ་ ༡༢ པའི་ནང་ཞི་རྒོལ་ཐེངས་ ༢ བྱས་པ།
མདོ་ཁམས་ཏྲེ་བོ་སྤྱི་མགྲིན་ནས་པར་སྐྲུན་དང་འགྲེམས་སྤེལ་བྱས། དཀར་ཆགས། དཔེ་སྐྲུན་གསལ་བཤད།
སྤྱི་ཟླ་དྲུག་པའི་ཞི་བའི་འོས་ལངས་ཆེན་མོ། བདེན་པ་རྩོད་ནས་ལུས་སྲོག་བཏང་བའི་བུར༎ རྫུན་པའི་ཞྭ་ནག་གཡོགས་པའི་འཁྲབ་སྟོན་གཤོམ༎ ཕྱི་ལོ་ ༢༠༠༨ ཟླ་ ༦ པའི་ནང་ཞི་རྒོལ་ཐེངས་ ༥༠ བྱས་པ།
སྤྱི་ཟླ་ལྔ་པའི་ཞི་རྒོལ་ཆེན་མོ། ཞི་བའི་རླབས་རིས་བརྩེགས་པའི་མེ་ལྕེ་ཡིས༎ དྲག་པའི་མཚོན་ཆ་བསྲེགས་པའི་ལོ་རྒྱུས་བསྐྲུན༎ ཕྱི་ལོ་ ༢༠༠༨ ཟླ་ ༥ པའི་ནང་ཞི་རྒོལ་ཐེངས་ ༣༤ བྱས་པ།
དྲག་སྤྱོད་མེ་སྤུངས་འབར་བའི་མཚོན་རྩེ་ནས༎ བདེན་པའི་གཅེས་སྲོག་ཁྲག་གིས་སྦག་པ་ལ༎ འཛམ་གླིང་ཕྱོགས་མཐའི་བོད་རིགས་སྤུན་ཟླ་ཚོའི༎ གསལ་རིག་སེམས་ཀྱི་སྐྱོ་སྣང་སུ་ཡིས་འགོག།
ཞི་བདེའི་རང་དབང་རང་གིས་རྩོད་པ་ལ། ། མེ་མདའི་དྲག་ཆར་ཕབ་པའི་དགྲ་བོའི་འོག ། རྣམ་ཤེས་དུར་སར་ཐིམ་པའི་ཤི་བོ་དང༌། ། མུན་པའི་བཙོན་ཁང་འགྲིམས་པའི་སྐྱོ་གར་མང༌། །
ཡ་ང་སྙིང་རྗེ་མེད་པའི་དྲག་སྤྱོད་འོག། ལུས་སྲོག་འབེན་དུ་བཙུགས་པའི་བོད་རིགས་ཚོ༎ ཞི་བའི་ལམ་ནས་བདེན་དོན་རྩོད་པའི་སྣེ༎ ཁྲག་རིས་འཐེན་པའི་ལག་དམར་སུ་ཡིས་བརྗེད༎
ཤར་མཐའི་མེ་ལྕེ་འབར་བའི་ཚ་རླབས་ཀྱིས། ། གངས་རིའི་ལས་དབང་སྔོན་པོའི་ཆུ་ལ་བསྒྱུར།། ཁྲག་དང་མིག་ཆུ་འབབ་པའི་ནམ་ཟླ་ཡིས། ། དམར་ཆུང་སེམས་ལ་རྨ་ཁའི་རི་མོ་བཟོས། །
པཎ་ཆེན་བླ་མ་མུན་པའི་བཙོན་དུ་བཅུག ། གངས་ཅན་མགོན་པོ་གངས་རིའི་མཐའ་ལ་བསྐྱེལ། ། ས་ཡ་དྲུག་གི་ས་ཁྱོན་དགྲ་བོས་འཕྲོག ། སྡུག་དང་མུན་པའི་ནམ་ཟླ་སྐྱུར་མོ་རིང༌། །
མི་བསད་ཁྲག་སྦྱོར་བྱེད་སའི་གཤས་ར་ནང༌༎ སྡུག་དང་མུན་པའི་ན་བུན་འཁྲིགས་པའི་གསེབ༎ ལོ་དང་ཟླ་བའི་ཚེས་མགོ་གསར་ན་ཡང༌༎ རྟགས་དང་རྟེན་འབྲེལ་དགའ་བསུ་སུ་ཡིས་བྱེད༎
ཉི་ཟླ་སྐར་གསུམ་ས་ལ་ལྷུང་ཡང་རུང༌།། རྒྱ་མཚོ་སྔོན་པོ་མེ་ལ་འབར་ན་ཡང༌། ། དགྲ་བོས་བརྙས་བཅོས་བྱས་པའི་སྡུག་ནད་འདི།། ས་ཡ་དྲུག་གི་སེམས་ནས་བརྗེད་ཐབས་མེད། །
ཕྱི་ལོ་ ༢༠༠༨ ཟླ་ ༤ ཚེས་ ༧ ཉིན་རྫ་དགོན་གསར་དགོན་གྱི་གཡས་གཡོན་དུ་བོད་རང་བཙན་ཡིན་ཞེས་སོགས་འཁོད་པའི་ཡི་གེ་མང་པོ་སྦྱར་བ་སོགས་ཀྱི་གནས་ཚུལ་བྱུང༌།
ཉིན་གྲངས་ཉི་ཤུའི་དུས་ཀྱི་ཁུག་པའི་ནང༌༎ ཞི་རྒོལ་ཉེར་བདུན་འཕྱུར་བའི་རྦ་རླབས་འཁྲུགས༎
ཚེ་རིང་སྟོང་འཁོར་ལ་སློབ་སྦྱོང་བྱེད་དུ་སོང་རྗེས། ངས་ལྷ་སྐྱིད་ལ་བྱིན་པའི་ལག་ཕྱིས་དེ་ལྷ་མོའི་མགོ་ལ་དཀྲིས་ཡོད་པ་མཐོང་མ་ཐག ང་རང་ཡ་མཚར་བ་དང་། ལྷ་སྐྱིད་ཀྱིས་ལག་ཕྱིས་སོ་མ་ཞིག་དཀྲིས་འདུག་པས་ངའི་སེམས་ལ་རང་དབང་མེད་པར་དོགས་པ་སྐྱེས་བྱུང་།
སྐབས་དེར། ལྷུན་གྲུབ་ཀྱིས་ང་ལ་སེམས་གཏམ་མང་པོ་བཤད་པ་དང་། ངས་ཀྱང་རང་གི་གསང་བ་རྣམས་ལྷུན་གྲུབ་ལ་བཤད་པ་ཡིན།གྲོགས་པོ། ད་ལྟའི་མོ་གསར་རྣམས་ལ་བློ་གཏད་རྒྱུ་ཁྱོན་ནས་མི་འདུག བུ་མོའི་སེམས་ནི་ནམ་མཁའི་གློག་ཞགས་འཁྱུག་པ་ལྟར་འགྱུར་ལྡོག་ཆེ་ལ། དེ་ཚོའི་ཁོག་པ་ནི་དུང་དཀར་གྱི་ཁོག་པ་འབུས་གང་བ་བཞིན་གཡོ་སྒྱུས་འཁེངས་འདུག དེ་བས་ད་ལྟ་ལག་སྔ་བརྩད་ནས་སྡེ་བའི་སྐྱེ་ཕོ་མོ་རྒན་གཞོན་ཀུན་ལ་གོ་བར་བྱས་ན་དགའ།
གླེན་པ་ཁ་ནག་ཁྱོད། ཁྱོད་ཀྱི་ལག་ཕྱིས་མོའི་མགོ་ལ་དཀྲིས་ཁ་དེ་འཐད་པའི་བརྡ་མ་ཡིན་ནམ།
ལྷུན་གྲུབ་ཀྱིས་སླར་ཡང་ངའི་ཚིག་མཚམས་བཅད་དེ། ཕག་ལ་སྣ་དགོས། མི་ལ་བློ་དགོས་ཟེར་བ་མ་ཐོས་སམ། ལས་འགན་དེ་ང་ལ་སྤྲད་པས་ཆོག སང་ཉིན་ནམ་ལངས་དུས་སྡེ་བའི་སྐྱེས་ཕོ་མོ་རྒན་གཞོན་ཀུན་གྱིས་ཤེས་པ་ཞིག་བྱ་མཐུབ་ན། ང་ལྷུན་གྲུབ་ཟེར་བ་ཨ་མའི་བུ་དང་རྒོད་མའི་རྟེའུ་མིན་ཟེར།
ངོ་མ། ལྷུན་གྲུབ་ལ་གླེང་ཕྱོགས་བཟོ་བའི་ནུས་པ་ཧ་ལས་པ་ཞིག་འདུག ཕྱིན་ཉིན། ལྷ་སྐྱིད་དང་ངེད་གཉིས་ཚུལ་ཇི་ལྟར་ངོ་འཕྲད་པ་དང་། གཏམ་ཇི་ལྟར་གླེང་བ། སེམས་ཇི་ལྟར་མཐུན་པ་སོགས་གཅིག་གི་མགོ་ལ་གཉིས། བརྒྱ་ཡི་མགོ་ལ་སྟོང་བཏགས་ཏེ་གླེང་གིན་ཡོད་པ་དང་། གནས་ཚུལ་དེ་དག་ནི་ངའི་སེམས་ལ་དྲན་རྒྱུ་ལྟ་ཅི། ཐ་ན་རྨི་ལམ་དུའང་རྨིས་མ་མྱོང་བ་ཤ་སྟག་རེད།
གང་ལྟར་ཀྱང་། གླེང་ཕྱོགས་དེ་སྡེ་བ་ཡོངས་ལ་ཁྱབ་པ་དང་། ངའི་ཨ་ཕས་ཀྱང་གོ་སྐབས་དེ་དང་བསྟུན་ནས་གཉེན་བསླངས་པས་ལྷ་སྐྱིད་ཀྱི་ཨ་ཕས་ཀྱང་དགའ་དགའ་སྤྲོ་སྤྲོའི་ངང་ནས་ལྷ་སྐྱིད་ངའི་ཆུང་མར་བྱིན།
རྒད་པོ་ཚོའི་སེམས་ནི་ཤིང་སྐམ་ལས་གཉའ་རེངས་པ་དང་། ཀོ་གྱོང་ལས་ཞེ་གྱོང་བ་ཞིག་ཡིན་པས། ང་ལ་བཅོས་ཐབས་ཅི་ཡང་མི་འདུག དེར་ངའི་སེམས་ནས་ཐབས་ཤེས་གཞན་ཞིག་འཐེན་དགོས་སྙམ།
ཡུད་ཙམ་ནས། དབུགས་ཀྱི་འབྱུང་རྔུབ་བྱེད་ཚུལ་རྒྱུན་གཏན་དུ་གྱུར་པ་དང་། གདོང་མདོག་ཀྱང་རིམ་གྱིས་ཇེ་དྭངས་སུ་སོང་སྟེ། དཔྲལ་བའི་མིག་གཉིས་བཙུམ་མ་ཕྱེས་ཀྱིས་ངའི་གདོང་ལ་ལྟ་བཞིན།
ངས་མགོ་མགོ་ལྕོག་ལྡེམ་ལྡེམ་བྱེད་པ་ལས་ཁ་ཅི་ཡང་གྲགས་མ་ཐུབ་ལ། མིག་དང་མགྲིན་པ་གཉིས་ཀ་མཆི་མས་བརྣངས་པར་གྱུར། ང་གསོན་ན་ཚེ་རིང་གི་མི་ཡིན། ཤི་ན་ཚེ་རིང་གི་འདྲེ་ཡིན། ཁྱོད་ཀྱི་ཆུང་མ་ངས་མི་འདོད། མོའི་མིག་གི་ཁྲག་རྩ་ཐམས་ཅད་དམར་པོ་དམར་རྐྱང་དུ་གྱུར་པ་དང་། དཔྲལ་བའི་མིག་གཉིས་ནི་མེ་ཕོན་ཆེན་པོ་ཞིག་དང་འདྲ་བར་ངའི་གློ་སྙིང་ཐམས་ཅད་བསྲེགས་པ་ལྟ་བུའི་ཚོར་སྣང་སྐྱེས། ང་རང་ནི་སྔར་བྱས་ཀྱི་ལས་ལ་ཤིན་ཏུ་འགྱོད་ན་ཡང་འགྱོད་བཤགས་བྱེད་པའི་ཚིག་གཅིག་ཀྱང་སྨྲ་མ་སྤོབས།
དེ་ལྟར་ཡུན་ཅུང་རིང་བོ་ཞིག་འདས་རྗེས། ངས་སྔར་བྱས་ཀྱི་བྱ་བ་དང་སྤྱོད་པ་ཐམས་ཅད་ཁ་ཁོག་པས་མ་གསང་། བློ་རྒྱུ་མས་མ་བསྐུམས་པར་ལྷ་སྐྱིད་ལ་ཇི་མ་ཇི་བཞིན་དུ་བཤད་པ་དང་། ལྷ་མོས་གཡོ་སྒྱུ་བྱས་ཚུལ་དང་། ལྷུན་གྲུབ་ཀྱིས་ངན་བསླབས་ཚུལ་སོགས་ཀྱང་རྒྱས་པར་བསྙད་པས། མོའི་ཁོང་ཁྲོ་རིམ་གྱིས་ཞི་བ་དང་། གདོང་ལས་ཅུང་ངོ་ཚ་བའི་རྣམ་འགྱུར་ཞིག་ཤར་འོངས། དེ་ནས་ངས་མོ་ལ་མོ་རང་ལྕེབས་པའི་གནས་ཚུལ་དེ་སུ་ལའང་མི་སྒྲོག་པའི་དམ་བཅས་ཤིང་། ངའི་ཨ་ཕ་དང་མོའི་ཨ་ཕ་གཉིས་ལ་གཏམ་ལན་འཇལ་བའི་གྲོས་རིམ་གྱིས་བྱ་རྒྱུའི་ཐག་བཅད།
ལོ་གསར་གྱི་ཚེས་པ་བཅོ་ལྔ་སླེབས་སོང་། ལྷ་སྐྱིད་དང་ངེད་གཉིས་དགའ་དགའ་སྤྲོའི་ངང་ཀུང་ཧྲེའི་ནང་དུ་གཉེན་སྒྲིག་གི་ཡི་གེ་ལེན་དུ་སོང་བ་ཡིན། ལམ་དུ་ཆས་ཁར་མི་མང་པོ་ཞིག་གིས་ངེད་གཉིས་ལ་སྐྱེལ་མ་བྱས་པ་དང་། ལྷུན་གྲུབ་ཀྱི་གདོང་ལ་གཡོ་སྒྱུའི་འཛུམ་ཞིག་ལངས་ཏེ་ཚུར་འོངས་ནས། གྲོགས་པོ། ཆོས་མགོ་འཁྱོངས་དུས་བླ་མ་མ་བརྗེད། གཉེན་མགོ་འཁྱོངས་དུས་བར་པ་མ་བརྗེད་ཟེར་བ་ཡིན་པས། ཀུང་ཧྲེ་ནས་ཕྱིར་ལོག་དུས་ང་ལ་ཆང་སྐལ་ཞིག་འཁྱེར་ཡོང་རྒྱུ་བརྗེད་མི་ཉན་ཟེར།
ངས་ལན་ཅི་ཞིག་འདེབས་དགོས་པའང་མ་ཤེས་པར་ཡོད་དུས། ལྷ་སྐྱིད་ཀྱིས་དེ་ལྟར་བཤད་པ་དང་། ལྷུན་གྲུབ་ཀྱིས་ལྕེ་བསྣར་ཞིག་བྱས་ཏེ་ཁོང་དགོད་བྱེད་བཞིན་གདའ།
ང་ཚོ་ཀུང་ཧྲེ་ནང་དུ་ཕར་འགྲོ་དུས། ལྷ་སྐྱིད་དང་ངེད་གཉིས་མཉམ་དུ་སོང་བ་དང་། ཕྱིར་ལོག་དུས་ལྷ་སྐྱིད་ནི་གར་སོང་མི་ཤེས་པ་དང་། ངའི་ཡོང་རོགས་ནི་ལྷ་མོ་རེད། ཨ་ཕས་གཉེན་སྒྲིག་གི་ཡི་གེར་ལྟ་བཞིན་དཔྲལ་བའི་སྨིན་མ་སྟུག་པོར་བསྡུས་པ་དང་། ངའི་ཁོག་ཏུ་དགོད་པའི་གྲུ་གུ་འཕར་ལྡིང་བྱེད་བཞིན་འདུག
ཡིན་ན་ཡང་། ལྷ་སྐྱིད་བླ་བྲང་ལ་བྲོས་པའི་གནས་ཚུལ་དེ་ང་ལ་འབྲེལ་བ་སྤུ་ཙམ་ཡང་མེད་པས། ངན་ཁག་ཐམས་ཅད་མོ་རང་ཉིད་ཀྱིས་འཁུར་འོས། མི་ཁྲེལ་མེད་ཟེར་བ་དེ་ལྷ་སྐྱིད་རེད། ཀྭ་ཡེ། ཕོ་གསར་རྣམ་པ། ལྷ་སྐྱིད་ལ་ཁྲེལ་གཞུང་ཡོད་མེད་དེ་ཁྱོད་ཚོས་མོར་དྲིས་ཤིག
ང་རང་ད་ལྟ་འཇིག་རྟེན་མི་ཡུལ་དུ་འཚོ་བ་རོལ་ཐུབ་པ་ནི་རིག་ཡག་གི་དྲིན་ཡིན། གལ་ཏེ་ཉིན་དེར་ཁོས་རྩྭ་ཁང་ནས་ངའི་ཚེ་སྲོག་མ་བསྐྱབ་པ་ཡིན་ན། ང་རང་འཇིག་རྟེན་མི་ཡུལ་དང་བྲལ་ཟིན།
རིག་ཡག་གིས་ང་ནི་མི་ཁྲེལ་མེད་ཅིག་རེད་ཟེར་བ་ལ་ཁག་མི་འདུག ཁྲེལ་མེད་ཀྱི་བྱ་བ་ཐམས་ཅད་ངས་བྱས་ཟིན་པས་འགྱོད་པ་སྐྱེས་ཀྱང་ཕན་པ་ཅི་ཞིག་ཡོད། དེ་བས་ངས་མ་ཎི་འགའ་རེ་བཏོན་ཏེ་རང་གི་ཉེས་ལྟུང་གི་དྲི་མ་ཐམས་ཅད་འཁྲུད་ཐབས་བྱས་པས་དགའ། སྐབས་རེར་ངའི་སེམས་ལ་རང་ཉིད་ཀྱང་ཇོ་མོ་ཞིག་བྱ་དགོས་སྙམ་ཡང་། ཚེ་རིང་གི་བཞིན་རས་དང་ཆུང་དུས་ཀྱི་བརྩེ་དུངས། གཞོན་ནུའི་སྐབས་ཀྱི་མཛའ་མཐུན་བཅས་ནི་བདུད་ཀྱི་ཆོ་འཕྲུལ་བསྟན་པ་བཞིན་ངའི་ཁྲ་ཆུང་མིག་ལམ་དུ་ལྷང་ངེར་འཆར་འོང་གིན་འདུག
ཉིན་ཞིག་གི་དགོང་མོར། ཨ་ཁུ་ཉི་མ་ངེད་ཚང་ལ་ཡོང་བ་དང་། མནའ་མཆེད་གཉིས་ཀྱིས་ཆང་འཐུང་ཞོར་དུ་སྔོན་ཆད་ཀྱི་གནས་ཚུལ་རྣམས་ཕྱིར་དྲན་བྱས།
དེ་དུས་ཁྱོད་སྐབས་ཐོག་ཏུ་མ་ཡོང་ན། ང་གཤིན་རྗེ་སོ་རྒྱལ་མཇལ་དུ་སོང་ཚར་ཟིན། ངའི་ཨ་ཕས་ཆང་ཧུབ་གང་འཐུངས་ནས་དེ་ལྟར་བཤད།
སྔོན་ཆད་ཀྱི་བྱ་བ་རྣམས་འདས་ཟིན། དེ་ཚོ་གླེང་ཡང་རྒྱུ་མཚན་ཆེན་པོ་མི་འདུག མནའ་མཆེད། ངའི་ཁོག་ན་བཀོད་པ་ཞིག་ཡོད་མོད། འོན་ཀྱང་་་་་་་་་་་་
ཨ་ཁུ་ཉི་མས་ངའི་ཨ་མའི་གདོང་ལ་ལྟ་བཞིན། ཅུང་ཟད་དོགས་མི་བདེ་བའི་ངང་ནས་ཚིག་མཚམས་བཅད།
ཨ་ཁུ་ཉི་མས་ཚིག་ངག་ལས་མ་འཁྲོལ་བས། ངའི་ཨ་མ་ཅུང་ཟད་མ་རངས་པའི་སྒོ་ནས་མིག་ཡོན་པོར་ལྟ་ཞིང་བསྡད་པ་དང་། དེའི་ཚུགས་ཀ་ལ་བལྟས་ན། ཁྱོད་ང་ལ་ཡིད་མི་ཆེས་ན་བཤད་མི་དགོས་ཞེས་འཁང་ར་བྱེད་པ་དང་འདྲ།
ཧེ་ཧེ། ཨ་ཁུ་ཉི་མས་བཙན་ཚུགས་ཀྱིས་བགད་མོ་དགོད་བཞིན། དྲང་མོར་བཤད་ན། ངས་ཁྱོད་ལ་གཉེན་གྱི་འབྲེལ་ཞིག་འཛིན་བསམས་པ་ཡིན། ང་ལ་བུ་གཅིག་ཡོད་པ་ནི་ཁྱོད་ཀྱིས་ཤེས་གསལ་ལྟར་རེད། དབང་མཚོ་ཡང་མངལ་སྦྲུམ་འདུག་པས། གལ་ཏེ་བུ་མོ་ཞིག་བཙས་པ་ཡིན་ན་ངའི་བུ་ལ་ཆུང་མར་སྟེར་རོགས་གནང་།
ཧ་ཧ་ཧ། མནའ་མཆེད་ཁྱོད། ངས་དམིགས་པ་བུ་ཞིག་ཡིན་ཡང་ཁྱོད་ཀྱིས་འདོད་པ་བུ་མོ་ཞིག་རེད། གལ་ཏེ་ཁྱོད་ཀྱི་ཁ་ཐོག་ལ་སོང་ན་ཁྱོད་ལ་ལོས་སྟེར།
ཨ་ཙི། ད་དེ་ཚོ་སེམས་ལ་དྲན་ན་ཡིད་སྐྱོ་ཞིང་སེམས་འགྱོད་པ་དང་ངོ་གནོང་དགོས་པ་ཞིག་རེད། རིག་ཡག་གིས་ང་ལ་སེམས་གསོའི་ཁ་བརྡ་མང་པོ་བྱས་པ་དང་། ལྷ་མོ་དང་ངེད་གསུམ་གྱིས་གྲོས་བྱས་ཤིང་བློ་བསྡུར་མཐར། ཚེས་བཅོ་ལྔའི་ཞོགས་པར། ལྷ་མོ་སྔོན་ལ་སོང་ནས་ཀུང་ཧྲེ་ནས་སྒུག་རྒྱུ་དང་། ང་རང་ལམ་སྐེད་ནས་ཟི་ལིང་ལ་འགྲོ་བའི་འགྲུལ་བཞུད་རླངས་འཁོར་དུ་བསྡད་དེ་ཚེ་རིང་ལ་བལྟ་རུ་འགྲོ་རྒྱུའི་ཐག་བཅད། རིག་ཡག་དང་ངེད་གཉིས་ཁ་བྲལ་སྐབས། ཁོས་ང་ལ་ཤོག་སྒོར་ཉི་ཤུ་བྱིན་པ་དང་། ལམ་ཁར་སེམས་ཆུང་བྱ་དགོས་ཚུལ་སོགས་ང་ལ་སེམས་བཟང་ཞིང་ངག་འཇམ་པའི་ཁ་བསྒོ་མང་དུ་བྱས།
སྔོན་ཆད་ང་རང་ཕ་ཡུལ་དང་ཁ་བྲལ་ནས་ཕྱི་ལོགས་སུ་སོང་མ་མྱོང་བས། ང་འགྲུལ་བསྐྱོད་རླངས་འཁོར་གྱི་ཨོང་སྟེགས་སྙི་ཞིང་བདེ་བ་དེའི་ཐོག་བསྡད་པས་སྐྱིད་སྣང་ཞིག་སྐྱེས་མོད། སྐད་རིགས་མི་མཐུན་པའི་མི་དེ་དག་གིས་སྐད་ཆ་ལྡབ་ལྡིབ་དེ་ཚོ་བཤད་པ་ཐོས་ཚེ། སེམས་སྟོང་ཞིང་ཡིད་སུན་པའི་སྣང་བ་ཞིག་སྐྱེས་བྱུང་། དེ་ལྟར་སོང་སོང་བས་ཁོ་ཚོ་ཡང་ཐང་ཆད་དེ་ལ་ལ་ཞིག་གཉིད་ནས་གཡས་ལོག་གཡོན་ལོག་བྱས་འདུག ལ་ལས་རླངས་འཁོར་གྱི་དྲ་མའི་ཕྱི་རོལ་གྱི་ཡུལ་ལྗོངས་ལ་ལྟ་ཞིང་འདུག ངའི་ཡིད་ཀྱི་མེ་ལོང་ལ་ཆུང་དུས་ཀྱི་བདེ་སྐྱིད་ལྡན་པའི་བྱིས་པའི་དུས་སྐབས་ཀྱི་འདས་དོན་རྣམས་གློག་བརྙན་བཞིན་ཤར།
ངས་འཇའ་རིས་ཤར་བའི་ནམ་མཁའ་ལ་མཛུབ་མོས་སྟོན་བཞིན་འཇའ་ཡི་སྣེ་མོ་ཞིག་ཐག་མི་རིང་བའི་ལུང་བར་ཟུག་འདུག་པ་དེའི་ཕྱོགས་སུ་བརྒྱུགས།
ཏོའུ་ཏོའུ། ཞེས་རླངས་འཁོར་གྱི་དུང་སྒྲ་ཞིག་གིས་ང་རང་ཡེ་རེར་བཏང་། ངའི་མིག་མཐར་དབང་མེད་དུ་མཆི་མ་འཁོར་འདུག་ལ། སེམས་ཡུལ་ཡུལ་བོར་གྱུར་འདུག སྡེ་བའི་མི་ཁ། རིག་ཡག་གི་ལག་ཕྱིས། ལྷུན་གྲུབ་ཀྱི་སྡིགས་མོ། ཨ་ཕའི་ཨུ་ཚུགས། ཚེ་རིང་གི་བཞིན་རས་བཅས་ནི་ཆུ་ལོག་ཆེན་པོ་དང་འདྲ་བར་ངའི་སེམས་ཀྱི་ཡུར་བའི་ནང་དུ་དྲག་ཏུ་རྒྱུག་གིན་གདའ།
ལམ་ཁར་ཁོས་ངལ་ཀ་ར་དང་སིལ་ཏོག་མང་པོ་བྱིན་པ་དང་། ཟི་ལིང་དུ་སླེབས་ནས་ཀྱང་ང་རང་མགྲོན་ཁང་དུ་ཁྲིད་ནས་སྣེ་ལེན་བཟང་པོ་བྱས་བྱུང་བས། ངའི་སེམས་ལ་ཁོ་ནི་མི་སེམས་བཟང་ཞིག་རེད་སྙམ། ཕྱི་ཉིན། ཁོས་ང་ལ་རླངས་འཁོར་འཛིན་བྱང་ཞིག་སྤྲད་དེ། དེ་རིང་སྟོང་འཁོར་ལ་འགྲོ་བའི་རླངས་འཁོར་མི་འདུག སང་ཉིན་གྱི་འཛིན་བྱང་ཉོས་ཡོད། གལ་ཏེ་ཁྱོད་རང་སྐུ་འབུམ་ལ་མཇལ་དུ་འགྲོ་ན་ང་ཚོ་མཉམ་དུ་སོང་ཆོག་ཟེར།
ངའི་སེམས་ལ། ད་ཐེངས་འགྲོ་རོགས་ཀྱང་བཟང་བས་སྐུ་འབུམ་ལ་སོང་ཆོག་སྙམ། དེར་ངས་ཁོ་ལ་སྟོང་འཁོར་དུ་འགྲོ་བའི་རླངས་འཁོར་གྱི་འཛིན་བྱང་གི་རིན་པ་ཅི་ཙམ་ཡིན་ཞེས་དྲིས་པ་ན། ཁོས་ཅི་མི་སྙམ་པའི་ངང་ནས། ས་ཕྱོགས་གཅིག་གི་མི་ཡིན་པས་ཤོག་སྒོར་འགའ་ལ་དེ་འདྲ་མཐོང་ཆེན་བྱ་མི་དགོས་ཟེར་ནས་ངའི་སྒོར་མོ་མི་ལེན་པར། སྐུ་འབུམ་ལ་འགྲོ་བའི་རླངས་འཁོར་གྱི་རིན་པའང་ཁོས་བྱིན།
སྐབས་དེར་སྐུ་འབུམ་གྱི་ཆོས་སྒོ་ཕྱེ་མ་ཐག་ཡིན་པས། མཇལ་སྐོར་དུ་འགྲོ་མཁན་ཧ་ཅང་མང་ལ། ཁོ་རང་ནི་དགོན་སྡེ་དེ་ལ་ཆ་རྒྱུས་ཡོད་པས། ང་ལ་རྟེན་ངོ་མཚར་མང་པོའི་རྒྱུ་མཚན་ངོ་སྤྲོད་བྱས་པ་དང་། ངས་ཀྱང་རྟེན་དེ་དག་སྒོ་གསུམ་གུས་པའི་ངང་ནས་མཇལ་བ་ཡིན། རྒྱུ་མཚན་ཅི་ཞིག་ཡིན་པ་མི་ཤེས་མོད། ཕྱི་དྲོ་ཉི་མ་ནུབ་ལ་ཡོད་དུས། ཁོས་ཧ་ལས་པའི་ངང་ནས། ཨ་ཁ། ད་མ་འགྲིག ཟི་ལིང་ལ་འགྲོ་བའི་རླངས་འཁོར་ཕྱིར་ལོག་ཚར་བས་ད་ཅི་བྱེད་ཅེས་བྲེལ་འཚུབ་ལངས་ནས་ལག་མགོ་དུས་ཚོད་འཁོར་ལོ་ལ་ཡང་ཡང་ལྟ་བར་བྱེད། ང་རང་སང་ཉིན་སྟོང་འཁོར་ལ་འགྲོ་དགོས་པས་སེམས་འཚབ་ནས་མེ་འབར་བ་ལྟར་གྱུར།
ས་ཡོངས་སུ་རུབ་སོང་། དཀར་གསལ་གྱི་ཉ་གང་ཟླ་བ་དེ་ཨ་སྔོན་དབྱིངས་ནས་འཛུམ་དཀར་གྱི་ཚེམས་ཕྲེང་དགོད་པ་དང་། ཟླ་བའི་དཀྱིལ་གྱི་རི་བོང་ནི་བློ་བདེ་བག་ཕེབས་ཀྱི་ངང་ནས་ཉལ་འདུག་ལ། རྒྱུ་སྐར་གྱི་ཚོགས་རྣམས་ཀྱང་རང་ས་ནས་འཛུམ་མུལ་ལེར་མཆིས། ནམ་མཁའ་འདི་ལྟར་དྭངས་ལ་ཟླ་བ་འདི་ལྟར་གསལ་བའི་མཚན་མོ་ལ། གློ་བུར་དུ་མ་རུང་གཟའ་ཡི་གནོད་འཚེ་ཡོང་བ་སུ་ཞིག་གིས་ཤེས་ཐུབ།
ང་བརྒྱལ་ལས་སངས་པའི་ཚེ་ན། ས་གཞི་ཆེན་པོའི་ཐོག་ཏུ་ཞོགས་པའི་སྐྱ་རེངས་ཀྱི་འོད་སྣང་ཤར་ཏེ་དཀར་གསལ་ལེར་འདུག་པ་དང་། གྲང་ཞིང་བསིལ་བའི་རླུང་གིས་ཉེ་འདབས་ཀྱི་རྩྭ་དང་རྩི་ཤིང་རྣམས་ཕར་གཡོ་ཚུར་གཡོ་བྱེད་ཀྱིན་མཆིས། ང་རང་གད་པ་ཆུང་ཆུང་ཞིག་གི་རྩ་ན་ཉལ་འདུག་པ་དང་། ངའི་ལུས་ཐོག་ཏུ་ཕྱིང་བ་དཀར་པོ་ཞིག་བཀབ་འདུག ང་རང་ཅུང་ཟད་ཧ་ལས་ཏེ་མགོ་བོ་ཡར་བཀྱགས་པ་ན། ངའི་འཁྲིས་སུ་ཇོ་མོ་ཞིག་ཙོག་པུར་བསྡད་ཡོད་ལ། མོས་འཛུམ་དམུལ་དམུལ་གྱི་ངང་ནས་ང་ལ་ལྟ་བཞིན། མདང་དགོང་ཁྱོད་མ་གྲང་ངམ་ཞེས་དྲིས།